b"\n_START_ARTICLE_\nLjudevit Posavski\n_START_SECTION_\nFrankovska dr\xc5\xbeava po Karlu Velikem\n_START_PARAGRAPH_\nPo smrti Karla Velikega (814), je prestol nasledil Ludvik Pobo\xc5\xbeni. Prej\xc5\xa1nja mo\xc4\x8d vladarja je popustila in ve\xc4\x8d plemenskih kne\xc5\xbeevin se je uprlo, napoved vladarja o delitvi dr\xc5\xbeave med sinove (817), pa je k uporu spodbudlo tudi nekatere veljake znotraj dr\xc5\xbeave._NEWLINE_Ludvik Pobo\xc5\xbeni je istega leta na mesto furlanskega vojvode, ki so mu bile podrejene slovanske kne\xc5\xbeevine, postavil Kadaloha. Kadaloh si je v teh kne\xc5\xbeevinah prizadeval \xc5\xa1iriti frankovski vpliv in prepre\xc4\x8diti \xc5\xa1irjenje vplivov iz Bizanca.\n_START_SECTION_\nPrito\xc5\xbeba in prvi spopad\n_START_PARAGRAPH_\nLjudevit se je zato \xc5\xbee leta (818) odlo\xc4\x8dil k cesarju Ludviku Pobo\xc5\xbenemu v Heristall poslati prito\xc5\xbebo nad Kadalohovimi novimi, nenavadnimi in krutimi postopki, ki pa jo cesar zavrne, zato se Ljudevit upre in pove\xc5\xbee s sosednjimi kne\xc5\xbeevinami (Karantanci, Karniolci na zahodu, s katerimi so si bili v sorodu ter s Timo\xc4\x8dani na vzhodu). Kmalu pride do prvih spopadov s frankovsko vojsko, v kateri je Kadaloh pora\xc5\xbeen, kmalu pa tudi umre.\n_START_SECTION_\nZavrnjena ponudba za mir in drugi spopad\n_START_PARAGRAPH_\nPo prvih zmagah je Ljudevit poslal k cesarju na zasedanje dr\xc5\xbeavnega zbora v Ingelheim v juliju (819) odposlance s ponudbo za mir. Cesar ponudbe ni sprejel in zahteval zase ve\xc4\x8d pravic. _NEWLINE_Na mesto novega furlanskega vojvode je pri\xc5\xa1el Balderik Furlanski in v Karantaniji v bitki ob Dravi porazil Ljudevita, ki je ravno zbiral uporni\xc5\xa1ko vojsko. Pora\xc5\xbeeni Ljudevit je kljub temu kmalu zatem v bitki ob Kolpi konec decembra (819) porazil vojsko sosednjega kneza Borne in opusto\xc5\xa1il Dalmacijo. Za tak\xc5\xa1ne uspehe je bil odlo\xc4\x8dujo\xc4\x8d prestop dela Bornove vojske k uporni\xc5\xa1ki vojski, saj jo je vodil Ljudevitov svak Dragamo\xc5\xbe.\n_START_SECTION_\nTretji spopad\n_START_PARAGRAPH_\nO tem, kako zmanj\xc5\xa1ati Ljudevitovo mo\xc4\x8d je \xc5\xbee januarja (820) razpravljal zbor, kjer je kot zaveznik sodeloval tudi knez Borna. Sklenili so napasti Ljudevita spomladi iz treh smeri;  iz Italije preko Nori\xc5\xa1kih Alp, preko Karantanije in preko Bavarske in Zgornje Panonije. Ljudevit se je na to pripravil z gradnjo utrdb._NEWLINE_Pohod nad Ljudevitovo vojsko je bil za vse tri frankovske vojske te\xc5\xbeaven; Ljudevitova vojska jih je zadr\xc5\xbeevala ob prehodu preko Alp, v dolini Drave, do glavnega spopada pa ni pri\xc5\xa1lo saj se je Ljudevit umaknil v nedostopne predele. Frankovska vojska je ob vra\xc4\x8danju podredila Karniolce in del upornih Karantancev (Karniolci se Balderiku poklonijo (dedidere), Karantance 'spreobrnejo' (facere curavit). _NEWLINE_Dr\xc5\xbeavni zbor je obravnaval vojno z Ljudevitom tudi februrja (821), ki je v tem \xc4\x8dasu gradil utrdbe s pomo\xc4\x8djo bene\xc5\xa1kega patriarha. Knez Borna je medtem umrl, zamenjal ga je ne\xc4\x8dak Ladislav._NEWLINE_Leta 822 so Franki ponovno izvedli prodor v Spodnjo Panonijo, tokrat pa se je Ljudevit Posavski umaknil k Srbom, verjetno h kakemu srbskemu plemenu ob Uni. Tu je s prevaro ubil njihovega voditelja, misle\xc4\x8d, da je frankovski zaveznik in pobegnil k Ljudemislu v Dalmacijo. Ta je Ljudevita dal ubiti leta 823."